Nr. L 222/24 De Europæiske Fællesskabers Tidende 10. 8. 87 KOMMISSIONENS BESLUTNING af 13. juli 1987 om en procedure i henhold til EØF-Traktatens artikel 85 (IV/31.754 — Baltic International Freight Futures Exchange Limited) (Kun den engelske udgave er autentisk) (87/408/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, under henvisning til Rådets forordning nr. 17 af 6. februar 1962, første forordning om anvendelse af bestemmelserne i traktatens artikel 85 og 86 (1), senest ændret ved Akten vedrørende Spaniens og Portugals tiltrædelse, særlig arti- kel 2, under henvisning til den anmeldelse med begæring om negativattest, der blev indgivet den 31. december 1985 af Baltic International Freight Futures Exchange Limited ved- rørende denne sammenslutnings vedtægter og regler, under henvisning til offenliggørelse af anmeldelsens indhold i hovedtræk (?) jf. artikel 19, stk. 3, i forordning nr. 17, efter høring af Det Rådgivende Udvalg for Kartel- og Monopolspørgsmål, og ud fra følgende betragtninger: I. SAGSFREMSTILLING (1) Baltic International Freight Futures Exchange Limi- ted (BIFFEX) blev dannet den 21. januar 1985 ved sammenslutning af Anderson Man Ltd., Cargill Investor Services Ltd., Coley and Harper Ltd., og Merrill, Lynch, Pierce, Fenner & Smith (Brokers and Dealers) Ltd. Formålet med BIFFEX er at oprette og administrere et terminsmarked for fragtkontrakter i London, som giver skibsredere, befragtere og bru- gere af skibstransport i almindelighed mulighed for at beskytte sig mod ændringer i fragtraterne. BIFF- EX giver dem mulighed for at træffe aftale om køb eller salg af standardiserede fragtterminskontrakter. (1) EFT nr. 13 af 21. 2. 1962, s. 204/62. (?) EFT nr. C 114 af 29. 4. 1987, s. 6. Aftaler på terminsbørsen bygger på Baltic Freight Index, og transaktionsprisen fastsættes under henvis- ning hertil. Dette indeks sammensættes på grundlag af 13 af de vigtigste styrtgodsfragtfarter, der chartres på det internationale marked. Det udgør en løbende beregning af bevægelserne i verdensfragtraterne, der er afvejet med henblik på at reflektere den relative betydning af de inkluderede farter. Hver dag fore- lægger en gruppe af medlemmerne af Baltic termins- børsen den spotrate, som de hver især finder skal anvendes for hver fart for den relevante last. Da disse oplysninger er hemmelige, kan kendte rater for afsluttede befragtninger medtages; ingen af gruppens medlemmer kender de øvriges bidrag. Oplysningerne databehandles med henblik på opstilling hver dag af et indeks, som afspejler de daglige udsving i spot- markedfragtraterne. Den kontrakt, der handles på markedet for øjeblik- ket, vedrører oceanfragtraterne for styrtgods. En anden kontrakt, der blev indført den 10. februar 1986, blev den 19. december samme år suspenderet på ubestemt tid. Den var baseret på Baltic Tanker Index, der ligeledes er sammensat på grundlag af en række mellemlange tankskibsfarter. Bud og tilbud angives i »indexpoint« på 1,0 til en værdi af 10 US $ pr. parti. Kontraktprisen er et multiplum af mini- mumsprisudsvinget, dvs. halvdelen af et indexpoint. Der foretages ikke fysisk levering af den underliggen- de kontraktydelse. Kontrakterne kan afvikles ved køb eller salg bragt i modregning på et hvilket som helst tidspunkt før forfaldstiden. Positioner, som holdes indtil forfaldstiden, afvikles automatisk ved kontant betaling på grundlag af et gennemsnit af det relevante Baltic Index for omsætningen i de sidste dage af måneden. Handelen på BIFFEX foregår efter et system, der | benævnes »open outcry«. Endvidere byder BIFFEX på den fordel, at gennemførelsen af transaktioner,